O‘ZBEKISTON RESPUBLIKASI HUDUDIGA JISMONIY ShAXSLAR TOMONIDAN TOVARLAR OLIB KELINIShINI YaNADA TARTIBGA SOLISh TO‘G‘RISIDA

Respublika hududiga jismoniy shaxslar tomonidan iste’mol tovarlari olib kelinishini tartibga solish maqsadida Vazirlar Mahkamasi qaror qiladi:
 2. Belgilab qo‘yilsinki, O‘zbekiston Respublikasi hududiga tijorat maqsadlarida un olib kelishda jismoniy shaxslardan undiriladigan yagona bojxona to‘lovi belgilangan tartibga muvofiq O‘zbekiston Respublikasi Markaziy bankining yig‘imni to‘lash kunidagi kursi bo‘yicha milliy valyuta — “so‘m”da to‘lanadi. 
 3. O‘zbekiston Respublikasi Vazirlar Mahkamasining “O‘zbekiston Respublikasi Hukumatining respublika hududiga jismoniy shaxslar tomonidan tovarlar olib kelinishini tartibga solishga doir ayrim qarorlariga o‘zgartirishlar kiritish to‘g‘risida” 2002-yil 27-sentabrdagi 335-son qarori 2-bandining amal qilishi 2003-yil 1-iyuldan boshlab to‘xtatilsin. 
 4. O‘zbekiston Respublikasi Moliya vazirligi Davlat bojxona qo‘mitasi va Tashqi iqtisodiy aloqalar agentligi bilan birgalikda ikki hafta muddatda idoraviy normativ hujjatlar mazkur qarorga muvofiqlashtirilishini ta’minlasin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari M.Z. Usmonov va R.S. Azimov zimmasiga yuklansin.